paragraph_text: Hrvatska udruga medicinskih sestara (HUMS) je nacionalna neprofitna i nevladina sestrinska udruga osnovana 1929. godine, a pod današnjim nazivom poznata je od 1992. godine. Udruga trenutno djeluje kroz 43 podružnice unutar Hrvatske, 33 stručna društva te 6 povjerenstava. Financira se članarinama i donacijama za potrebe brojnih aktivnosti na području brige i organizacije cjeloživotnog obrazovanja medicinskih sestara.